
CONSILIUL JUDEŢEAN

H O T Ă R Â R E                                                                         
privind aprobarea bugetului detaliat de venituri şi cheltuieli 
la Camera Agricolă Judeţeană Bistriţa-Năsăud pe anul 2013
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;

Având în vedere:

- expunerea de motive nr. 5913 din 13.06.2013 a Preşedintelui Consiliului Judeţean Bistriţa-Năsăud;

- raportul nr. IIA/5912 din 13.06.2013 al Direcţiei economice; 

- adresa nr.158/22.05.2013 a Camerei Agricole Judeţene Bistriţa-Năsăud, înregistrată la Consiliul Judeţean Bistriţa-Năsăud sub nr. IB/3727 din 22.05.2013;
- prevederile Hotărârii Consiliului Judeţean Bistriţa-Năsăud nr. 5/2010 privind înfiinţarea Camerei Agricole Judeţene Bistriţa-Năsăud;
- prevederile art. 1 şi art. 7 din Hotărârea Guvernului nr. 1609/2009 privind înfiinţarea camerelor agricole judeţene, prin reorganizarea oficiilor/centrelor de consultanţă agricolă judeţene, aflate în subordinea Agenţiei Naţionale de Consultanţă Agricolă;
- prevederile Hotărârii Consiliului Judeţean Bistriţa-Năsăud nr. 60/2013 privind aprobarea bugetului propriu al Consiliului Judeţean Bistriţa-Năsăud pe anul 2013 conform Legii bugetului de stat pe anul 2013 nr.5/2013 şi a estimărilor pe anii 2014-2016;
- prevederile art.19 alin.(1) lit.”b” din Legea nr.273/2006 privind finanţele publice locale, cu modificările şi completările ulterioare;
- raportul nr. IC/6380/26.06.2013 al Comisiei economice;

- raportul nr. IC/6379/26.06.2013 al Comisiei de administraţie.
În temeiul prevederilor art. 91 alin.(1) lit.”a” şi „d”, alin.(3) lit.”a” şi art. 97 din Legea nr. 215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E:

Art.1. Se aprobă bugetul detaliat de venituri şi cheltuieli pe anul 2013 la Camera Agricolă Judeţeană Bistriţa-Năsăud, prevăzut în Anexa care face parte integrantă din prezenta hotărâre. 
Art.2. Prezenta hotărâre a fost adoptată cu un număr de 30 voturi « pentru ».
Art.3. Prezenta hotărâre se publică în Monitorul Oficial al judeţului Bistriţa-Năsăud.
Art. 4. Cu ducerea la îndeplinire se încredinţează Direcţia economică din cadrul Consiliului Judeţean Bistriţa-Năsăud şi Camera Agricolă Judeţeană Bistriţa-Năsăud.
Art.5.  Prezenta hotărâre se comunică prin grija Serviciului Comunicare, relaţii publice şi relaţii externe cu:


- Direcţia economică;

- Camera Agricolă Judeţeană Bistriţa-Năsăud;
- Instituţia Prefectului judeţul Bistriţa-Năsăud.
PREŞEDINTE,

EMIL RADU MOLDOVAN

